text: 8 Itsa wakin niyanman: "Y ¿imanirtaq Jesus yurenqanta celebrar mägokuna qarënin apayarqan?". Manam yurikïninta celebrartsu qarayarqan, sinöqa Jesus huk reqishqa nuna kanampaq kaqta musyarmi, tsë tiempochöqa reqishqa nunakunapaqqa qarëninkunam apayaq (1 Reyes 10:1, 2, 10, 13; Mateo 2:2, 11). Manam yurikonqan paqastsu ëwayarqan, sinöqa atska killa pasanqanchöran qarëninkuna aparkur wayinman watukayarqan.